
Европейският парламент,
–	като взе предвид предложението на Комисията до Парламента и до Съвета (COM(2024)0023),
–	като взе предвид член 294, параграф 2 и членове 114 и 207 от Договора за функционирането на Европейския съюз, съгласно които Комисията е внесла предложението в Парламента (C9‑0011/2024),
–	като взе предвид член 294, параграф 3 от Договора за функционирането на Европейския съюз,
–	като взе предвид становището на Европейския икономически и социален комитет от 10 юли 2024 г.[footnoteRef:1], [1:  	ОВ C, C/2024/6027, 23.10.2024 г., ELI: http://data.europa.eu/eli/C/2024/6027/oj.] 

–	като взе предвид становището на Комитета на регионите от 20 ноември 2024 г.[footnoteRef:2], [2:  	ОВ C, C/2025/290, 24.1.2025 г., ELI: http://data.europa.eu/eli/C/2025/290/oj. ] 

–	като взе предвид временното споразумение, одобрено от компетентната комисия съгласно член 75, параграф 4 от своя Правилник за дейността, и поетия с писмо от 10 февруари 2026 г. ангажимент на представителя на Съвета за одобряване на позицията на Парламента в съответствие с член 294, параграф 4 от Договора за функционирането на Европейския съюз
–	като взе предвид член 60 от своя Правилник за дейността,
–	като взе предвид становищата на комисията по икономически и парични въпроси, комисията по промишленост, изследвания и енергетика, комисията по вътрешния пазар и защита на потребителите и комисията по транспорт и туризъм,
–	като взе предвид доклада на комисията по международна търговия (A10-0061/2025),
1.	приема изложената по-долу позиция на първо четене[footnoteRef:3]; [3:  	Тази позиция заменя измененията, приети на 8 май 2025 г. (Приети текстове, P10_TA(2025)0102).] 

2.	одобрява съвместното изявление на Парламента и на Комисията, приложено към настоящата резолюция, което ще бъде публикувано в серия C на Официален вестник на Европейския съюз;
3.	приканва Комисията отново да се отнесе до него, в случай че замени своето предложение с друг текст, внесе или възнамерява да внесе съществени изменения в това предложение;
4.	възлага на своя председател да предаде позицията на Парламента съответно на Съвета и на Комисията, както и на националните парламенти.



P10_TC1-COD(2024)0017
Позиция на Европейския парламент, приета на първо четене на 19 май 2026 г. с оглед на приемането на Регламент (ЕС) 2026/... на Европейския парламент и на Съвета относно скрининга на чуждестранни инвестиции в Съюза и за отмяна на Регламент (ЕС) 2019/452
(Тъй като беше постигнато споразумение между Парламента и Съвета, позицията на Парламента съответства на окончателния законодателен акт, Регламент (ЕС) 2026/1386.)








ПРИЛОЖЕНИЕ КЪМ ЗАКОНОДАТЕЛНАТА РЕЗОЛЮЦИЯ

Съвместно изявление на Европейския парламент и на Комисията относно необходимостта от по-нататъшни действия в областта на чуждестранните инвестиции и икономическата сигурност[footnoteRef:4] [4:  	Изявлението беше договорено в контекста на приемането на Регламент (EС) 2026/1386 на Европейския парламент и на Съвета от 17 юни 2026 г. относно скрининга на чуждестранни инвестиции в Съюза и за отмяна на Регламент (ЕС) 2019/452 (OВ L, 2026/1386, 26.6.2026 г., ELI: http://data.europa.eu/eli/reg/2026/1386/oj). ] 

Европейският парламент и Комисията са съгласни, че Съюзът трябва да остане привлекателно място за извършване на стопанска дейност, като гарантира, че чуждестранните инвестиции, особено в стратегически сектори, допринасят за икономическия растеж и конкурентоспособността. 
Двете институции обаче признават, че някои инвестиции рискуват да създадат стратегически зависимости и да подкопаят устойчивостта на вътрешния пазар. Тези промени рискуват да отслабят икономическата сигурност на Съюза и могат да подкопаят технологичното предимство, икономическата издръжливост и капацитета за създаване на работни места на Съюза. 
В този контекст двете институции считат за приоритет да се извърши оценка и да се предприемат необходимите допълнителни действия на равнището на Съюза за справяне с тези рискове и за опазване на икономическата сигурност на Съюза, за да се гарантира, че чуждестранните инвестиции в Съюза не увеличават стратегическите зависимости или технологичните пропуски. 
Комисията възнамерява да предприеме инициатива за определяне на целенасочени условия за входящите чуждестранни инвестиции във внимателно определени стратегически сектори в съответствие с международните ангажименти на Съюза с цел повишаване на конкурентоспособността на промишлеността на Съюза и справяне с горепосочените рискове. 
Европейският парламент признава този ангажимент и е готов да упражни пълноценно ролята си на съзаконодател и да разгледа своевременно всяко такова предложение.

